**Notă informativă**

**la proiectul hotărârii de Guvern Privind înființarea în orașul Orhei**

 **a monumentului în memoria victimelor Holocaustului**

|  |
| --- |
| **1. Denumirea autorului şi, după caz, a participanţilor la elaborarea proiectului**  |
| Proiectul Hotărârii Guvernului a fost elaborat de către Ministerul Educației, Culturii și Cercetării la solicitarea Primăriei municipiului Orhei. |
| **2. Condiţiile ce au impus elaborarea proiectului de act normativ şi finalităţile urmărite** |
|  Ministerul Educației, Culturii și Cercetării a elaborat proiectul hotărârii de Guvern privind înființarea în orașul Orhei a monumentului în memoria victimelor Holocaustului în temeiul prevederilor art.7 alin.(1) din Legea monumentelor de for public nr.192/2011, în baza deciziei pe acest subiect a Consiliului municipal Orhei nr. 8/19 din 17.07. 2020 „*Cu privire la identificarea terenului pentru înființarea monumentului în memoria victimelor Holocaustului din Orhei”.* Monumentul de for public ce se inițiază a fi edificat va reprezenta o mărturie istorică de perpetuare a memoriei și de comemorare a victimelor Holocaustului, reieșind din faptul că, conform datelor istorice, aproximativ patru mii de evrei, băștinași ai raionului Orhei, au devenit victime ale Holocaustului.Edificarea monumentului prenotat se regăsește în proiectul planului de acțiuni pentru anii 2020-2024 *privind cultivarea memoriei Holocaustului și a culturii toleranței în vederea combaterii antisemitismului, xenofobiei, rasismului și altor forme de intoleranță,* aprobat prin Hotărârea Guvernului nr. 980/2020. Monumentul urmează a fi amplasat pe Aleea monumentelor din str. Vasile Lupu din Or. Orhei. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Actul normativ nu are ca scop armonizarea legislaţiei naţionale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi**Monumentul va fi instalat în baza unui proiect de edificare avizat de către Ministerul Educației, Culturii și Cercetării prin intermediul Consiliului Național pentru Monumentele de For Public. |
|  |
| **5. Fundamentarea economico-financiară**Cheltuielile pentru elaborarea documentației de proiect, executarea, edificarea monumentului și amenajarea terenului aferent, vor fi acoperite din contul mijloacelor financiare ale bugetului municipiului Orhei.  |
|  |
| **6. Modul de încorporare a actului în cadrul normativ în vigoare** |
| Proiectul se încorporează perfect în sistemul actelor normative și nu va necesita modificarea altor acte legislative sau normative.7. **Respectarea transparenţei în procesul decizional**În scopul respectării prevederilor Legii nr. 239 din 13.11.2008 privind transparenţa în procesul decizional, proiectul va fi plasatpentru consultare publică pe portalul[*www.particip.gov.md*](http://www.particip.gov.md), precum și pe pagina web oficială a Ministerului Educației, Culturii și Cercetării [www.mecc.gov.md](http://www.mecc.gov.md), directoriul *Transparenţa decizională*, secţiunea *Proiecte de acte normative remise spre coordonare.* |
|  |

 **Lilia POGOLȘA**

 **Ministru**